पाएं अपने शहर की ताज़ा ख़बरें और फ्री ई-पेपरडाउनलोड करें
बीएसएनएल के जेटीओ 10 दिन से लापता हैं। पत्नी की ओर से सदर थाने में रिपोर्ट दी गई, लेकिन पुलिस अभी तक नहीं ढूंढ़ पाई है। पवनपुरी के एक नंबर सेक्टर में रहने वाले अशोक मांकड़ बीएसएनएल में जेटीओ हैं। वे 23 अप्रैल को सुबह घर से ऑफिस के लिए निकले और फिर घर नहीं लौटे।
शाम को पत्नी निशा मांकड़ से बात हुई तो जेटीओ ने जल्दी घर पहुंचने का कहा था। लेकिन, कुछ देर बाद उनका मोबाइल स्विच ऑफ हो गया और वे लापता हो गए। पत्नी ने खोजबीन करने के बाद 26 अप्रैल को सदर थाने में गुमशुदगी दर्ज करवाई। पुलिस ने परिजनों को बताया है कि अशोक ऑफिस से किसी परिचित से लिफ्ट लेकर आंबेडकर सर्किल गए थे और वहां जोधपुर जाने वाले बस की टिकट ली थी। पत्नी से फोन पर बात की लोकेशन नोखा के पास की बताई जा रही है। पुलिस को 10 दिन बाद भी जेटीओ के बारे में पता नहीं चल पाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn